กรุงไทยจับมือ กบข.ปล่อยสินเชื่อบ้าน
ธนาคารกรุงไทย ร่วมกับ กบข.ปล่อยสินเชื่อที่อยู่อาศัย กว่า6,000ล้าน ให้แก่สมาชิก
25 ก.พ. 2553

ธนาคารกรุงไทย ร่วมกับ กบข.ปล่อยสินเชื่อที่อยู่อาศัย กว่า6,000ล้าน ให้แก่สมาชิก
นายอภิศักดิ์ ตันติวรวงศ์ กรรมการผู้จัดการธนาคารกรุงไทย ลงนามร่วมกับ ผู้บริหารกองทุนบำเหน็จบำนาญข้าราชการ หรือ กบข. เพื่อให้บริการสมาชิกสำหรับสินเชื่อที่อยู่อาศัย ซึ่งปัจจุบันมีอยู่ 1.1 ล้านคน ด้วยการคิดอัตราดอกเบี้ยต่ำมาก โดยช่วง 1-3 เดือนแรก จะคิดอัตราดอกเบี้ยร้อยละ 0 เดือนที่ 4-12 อัตราดอกเบี้ย MLR ลบร้อยละ 4.2 ปีที่ 2 MLR ลบร้อยละ 2 และปีที่ 3 MLR ลบร้อยละ 0.5
ทั้งนี้ โครงการจะเปิดตั้งแต่วันที่ 1 มีนาคม ถึงสิ้นปี 2553 โดยจะปล่อยกู้สูงสุดร้อยละ 100 ของราคาประเมินที่ดินและสิ่งปลูกสร้าง ผ่อนชำระนาน 30 ปี ระยะเวลาดำเนินโครงการทั้งสิ้น 1 ปี คาดว่าจะปล่อยสินเชื่อโครงการนี้ประมาณ 6,000 ล้านบาท